Inge de Bruijn

| Mitalit | Mitalit | Mitalit |  |
| --- | --- | --- | --- |
|  Inge de Bruijn |  Inge de Bruijn |  Inge de Bruijn |  |
Maa:   Alankomaat
Naisten uinti
|  Olympialaiset  |  Olympialaiset  |  Olympialaiset  |  |
|  Kultaa | Sydney 2000 | 50 m vapaauinti |  |
|  Kultaa | Sydney 2000 | 100 m vapaauinti |  |
|  Kultaa | Sydney 2000 | 100 m perhosuinti |  |
|  Kultaa | Ateena 2004 | 50 m vapaauinti |  |
|  Hopeaa | Sydney 2000 | 4 × 100 m vapaauintiviesti |  |
|  Hopeaa | Ateena 2004 | 100 m vapaauinti |  |
|  Pronssia | Ateena 2004 | 100 m perhosuinti |  |
|  Pronssia | Ateena 2004 | 4 × 100 m vapaauintiviesti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Fukuoka 2001 | 50 m vapaauinti |  |
|  Kultaa | Fukuoka 2001 | 100 m vapaauinti |  |
|  Kultaa | Fukuoka 2001 | 50 m perhosuinti |  |
|  Kultaa | Barcelona 2003 | 50 m vapaauinti |  |
|  Kultaa | Barcelona 2003 | 50 m perhosuinti |  |
|  Pronssia | Perth 1991 | 4 × 100 m vapaauintiviesti |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Kultaa | Hongkong 1999 | 50 m vapaauinti |  |
|  Hopeaa | Hongkong 1999 | 4 × 100 m vapaauintiviesti |  |
|  Pronssia | Hongkong 1999 | 50 m perhosuinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Ateena 1991 | 4 × 100 m vapaauintiviesti |  |
|  Kultaa | Ateena 1991 | 4 × 100 m sekauinti |  |
|  Kultaa | Sheffield 1993 | 50 m vapaauinti |  |
|  Kultaa | Istanbul 1999 | 50 m vapaauinti |  |
|  Kultaa | Istanbul 1999 | 50 m perhosuinti |  |
|  Hopeaa | Ateena 1991 | 100 m perhosuinti |  |
|  Hopeaa | Istanbul 1999 | 100 m vapaauinti |  |
|  Pronssia | Ateena 1991 | 50 m vapaauinti |  |
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Kultaa | Gelsenkirchen 1991 | 50 m perhosuinti |  |
|  Kultaa | Sheffield 1998 | 50 m vapaauinti |  |
|  Kultaa | Sheffield 1998 | 50 m perhosuinti |  |
|  Kultaa | Antwerpen 2001 | 50 m vapaauinti |  |
|  Kultaa | Antwerpen 2001 | 100 m vapaauinti |  |
|  Hopeaa | Espoo 1992 | 50 m perhosuinti |  |
|  Hopeaa | Sheffield 1998 | 4 × 50 m vapaauintiviesti |  |
|  Hopeaa | Antwerpen 2001 | 4 × 50 m vapaauintiviesti |  |
|  Pronssia | Sheffield 1998 | 4 × 50 m sekauintiviesti |  |
|  Pronssia | Sheffield 1998 | 100 m perhosuinti |  |
|  Pronssia | Antwerpen 2001 | 4 × 50 m sekauintiviesti |  |
Inge de Bruijn (24. elokuuta 1973 Barendrecht) on alankomaalainen uimari ja nelinkertainen olympiavoittaja.
De Bruijn kokeili useita urheilulajeja ennen kuin keskittyi uintiin. Hänen ensimmäiset MM-kisansa olivat 1991, jolloin hän voitti pronssia 4 × 100 metrin vapaauintiviestissä. Saman vuoden EM-kisoissa hän ui kultaa samassa viestissä ja lisäksi hopeaa 50 metrin vapaauinnissa sekä 4 × 100 metrin sekauintiviestissä. 100 metrin perhosuinnista tuli pronssia.
Vuoden 1992 olympialaisissa De Bruijn oli kahdeksas 50 metrin vapaauinnissa ja 4 × 100 metrin sekauintiviestissä. Seuraavan vuoden EM-kisoissa 50 metrin vapaauinnista tuli hopeaa, mutta sitten arvokisamenestys hiipui useaksi vuodeksi. Vuoden 1996 olympialaisiin de Bruijn ei edes osallistunut. De Bruijn muutti Oregoniin Yhdysvaltoihin harjoittelemaan Paul Bergenin johdolla.
De Bruijn palasi huipulle vuonna 1998 jolloin hän lyhyen radan EM-kisoissa voitti kultaa 50 metrin vapaa- ja perhosuinnissa, hopeaa 4 × 50 metrin vapaauintiviestissä sekä pronssia 100 metrin perhosuinnissa ja 4 × 50 metrin sekauintiviestissä.
Vuonna 1999 de Bruijn otti ensimmäisen maailmanmestaruutensa uimalla lyhyen radan MM-kisoissa Hongkongissa kultaa 50 metrin vapaauinnissa. Hän ui myös hopeaa 4 × 100 metrin vapaauintiviestissä ja pronssia 50 metrin perhosuinnissa. Saman vuoden pitkän radan EM-kisoissa tuloksena oli kaksi kultaa (50 metrin vapaauinti ja 100 metrin perhosuinti) sekä hopea (100 metrin vapaauinti).
Seuraavana vuonna de Bruijn kilpaili loistavalla menestyksellä Sydneyn olympialaisissa. Hän voitti 50 ja 100 metrin vapaauinnin sekä 100 metrin perhosuinnin tehden kaikilla matkoilla uudet maailmanennätykset. Lisäksi olympiahopeaa tuli 4 × 100 metrin vapaauinnista.
Vuonna 2001 de Bruijn ui maailmanmestaruudet pitkällä radalla 50 ja 100 metrin vapaauinnissa sekä 50 metrin perhosuinnissa. Lyhyen radan EM-kisoista tuloksena oli kaksi kultaa (50 ja 100 metrin vapaauinti), yksi hopea (4 × 50 metrin vapaauintiviesti) ja yksi pronssi (4 × 50 metrin sekauintiviesti). Swimming World magazine valitsi de Bruijnin maailman parhaaksi naisuimariksi vuosina 2000 ja 2001.
Vuonna 2003 pitkän radan MM-kisoissa de Bruijn voitti kaksi kultaa (50 metrin vapaa- ja perhosuinti).
Ateenan olympialaisissa 2004 de Bruijn voitti olympiakultaa 50 metrin vapaauinnissa, hopeaa 100 metrin vapaauinnissa sekä pronssia 100 metrin perhosuinnissa ja 4 × 100 metrin sekauintiviestissä.
Noustuaan uudelleen huipulle 1990-luvun lopulla de Bruijn joutui lehdistössä doping-epäilyjen kohteeksi. De Bruijn ei ole kuitenkaan todettu käyttäneen urallaan kiellettyjä aineita.
13. maaliskuuta 2007 de Bruijn ilmoitti lopettavansa uintiuransa. [lähde? ]